
Գյումրիից մի քանի տասնյակ ցուցարարներ գալիս են Երեւան՝ մասնակցելու Բաղրամյան պողոտայում արդեն 9-րդ օրն ընթացող նստացույցին:


Նախօրեին Գյումրիի ակտիվիստները քննարկում են արել եւ որոշել են՝ մի մասը մնալ քաղաքում, մի մասը՝ մեկնել Երեւան՝ համերաշխություն հայտնելու Բաղրամյան պողոտայում նստած քաղաքացիներին: Այժմ նրանք ճանապարհին են: Ակնկալվում է, որ նրանց օրինակին կհետեւեն այլ քաղաքացիներ եւս:


Հիշեցնենք, որ Երեւանում էլեկտրաէներգիայի սակագնի բարձրացման դեմ ընթացող ցույցերին զուգահեռ, բողոքի ակցիաներ են տեղի ունենում նաեւ Հայատսանի տարբեր քաղաքներում, մասնավորապես՝ Գյումրիում, Վանաձորում, Կապանում, Գավառում եւ այլուր:


 
